Diari Oficial de la Generalitat Valenciana


Sumari del DOGV 6284, del 08-06-2010 (2010/6440)

ACORD de 4 de juny de 2010, del Consell, constituït com a Junta General Extraordinària i Universal d'Accionistes de l'Institut Valencià d'Habitatge, SA, pel qual es redueix i augmenta simultàniament el capital social de l'Institut Valencià d'Habitatge, SA.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6284

Data del DOGV
:   08-06-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/6440


Data del document
:   04-06-2010

Organisme emissor
:   Institut Valencià d'Habitatge, SA

Tipus de document
:   Acord

Anàlisi jurídica

 Descriptors 

:   * Institut Valencià de l'Habitatge, SA
    * ampliació de capital
    * reglament intern
    * societat mercantil
    * legislació
    * capital social
    * empresa pública

ACORD de 4 de juny de 2010, del Consell, constituït com a Junta General Extraordinària i Universal d'Accionistes de l'Institut Valencià d'Habitatge, SA, pel qual es redueix i augmenta simultàniament el capital social de l'Institut Valencià d'Habitatge, SA. [2010/6440]  
El Consell, en la reunió del dia 4 de juny de 2010, va adoptar l'acord següent:  
El Consell, reunit a Valencia el dia 4 de juny de 2010, com a Junta General Extraordinària i Universal d'Accionistes de l'Institut Valencià d'Habitatge, SA, accepta els següents punts com a ordre del dia de la reunió:  
1r. Reducció del capital social i simultani augment del capital social de l'Institut Valencià d'Habitatge, SA.  
2n. Modificació de l'article 5 dels Estatuts socials, com a conseqüència de la reducció i augment del capital.  
3r. Modificar el títol múltiple representatiu de totes les accions en què es divideix el total del capital social.  
4t. Autorització a qualsevol dels membres del Consell d'Administració amb càrrec inscrit perquè, indistintament, puguen executar els acords adoptats en aquesta reunió.  
5é. Autorització al secretari del Consell d'Administració per a certificar el contingut de l'acta de la present Junta General Extraordinària i Universal d'Accionistes i els acords presos en aquesta.  
En tractar-se l'Institut Valencià d'Habitatge, SA, d'una empresa pública de la Generalitat, i atés que aquesta és l'únic soci, hi estan presents tots els accionistes de la societat.  
Després de l'oportuna deliberació i pel fet que no hi ha intervencions de les quals se sol·licite constància, en la seua condició de Junta General Extraordinària i Universal d'Accionistes de l'Institut Valencià d'Habitatge, SA, el Consell  
ACORDA  
Primer  
1. Reduir el capital social, amb la finalitat de compensar pèrdues i equilibrar el patrimoni social, en la quantitat de 23.894.450,87 euros, mitjançant l'amortització de 192.037 accions, numerades de la 54.839 a la 246.875, ambdues inclusivament, de 300,51 euros de valor nominal. La reducció té com a finalitat la compensació de pèrdues, i s'efectua basant-se en el balanç tancat a 31 de desembre de 2009, verificat per l'auditor de comptes de la societat, mitjançant l'emissió d'informe d'auditoria de l'esmentat exercici, conforme exigeix l'article 168.2 de la Llei de Societats Anònimes.  
2. Simultàniament s'acorda augmentar el capital social, d'acord amb l'informe justificatiu firmat per tots els consellers i de l'informe pericial realitzat per l'expert independent nomenat pel Registre Mercantil, mitjançant l'aportació de béns immobles per un import de 5.057.883,81 euros, mitjançant l'emissió de 16.831 noves accions nominatives de tres-cents euros amb cinquanta-un cèntims (300,51 €) cada una de valor nominal, de la mateixa classe i sèrie que les ja existents, i numerades correlativament des de la número 54.839 a la 71.669, ambdues inclusivament, amb els mateixos drets polítics i econòmics que les anteriors des de hui.  
Després d'aquests acords el capital social quedaria establit en vint-i-un milions cinc-cents trenta-set mil dos-cents cinquanta-un euros amb dènou cèntims d'euro (94.289.295,19 €), dividits en 71.669 accions, de 300,51 euros de valor nominal cada una, de la mateixa classe i sèrie, totalment subscrites i desembossades i numerades correlativament a partir de la unitat.  
Segon  
L'augment se subscriu íntegrament en aquest acte per l'únic soci (la Generalitat) per l'aportació de béns immobles inclosos en el patrimoni de promoció pública de l'habitatge de la Generalitat, aportació que ha sigut aprovada per acord del Consell i el valor total del qual puja a la quantitat de 5.057.937,77 euros; els immobles que s'han d'aportar al capital social de l'Institut Valencià d'Habitatge, SA, són els següents:  
1. Urbana. Solar, al paratge de Xarril o la Pila, al municipi de Benaguasil, d'una superfície de 1.642 m². Limita: al front, amb carrer del Poliesportiu; a la dreta, amb la parcel·la d'Adolfo Martín Cervera; a l'esquerra, amb el carrer de Llíria; i al fons, amb el carrer de Sagunt.   
Inscrita en el Registre de la Propietat de Benaguasil en el tom 1092, llibre 101, foli 47, finca núm. 11.030.   
Titular: Generalitat, quant a la totalitat del ple domini.  
Títol: adquirida per compravenda, en escriptura atorgada el 9 de juliol de 1985, davant del notari de Valencia Vicente Grima Reig.  
Càrregues: no hi ha càrregues registrades.  
Valoració del perit registral: 825.687,74 euros.  
2. Urbana. Terreny edificable en sòl urbà del terme de Torrent, partida de la Séquia de Picanya o el Xenillet, amb una superfície de 945,90 m². Limita: al nord, amb un carrer en projecte, actualment carrer del Barranc de l'Horteta; al sud, resta, cooperativa de carnissers; a l'est, amb el carrer Llocnou de la Corona; i a oest, carrer de Joan XXIII. Naturalesa del bé: bé patrimonial.   
Inscrita en el Registre de la Propietat de Torrent en el tom 2811, llibre 1172, foli 224, finca núm. 40.568.   
Titular: Generalitat, quant a la totalitat del ple domini.  
Títol: adquirida per traspàs en virtut de certificat administratiu, autoritzada per administració/ajuntament, Conselleria d'Economia, Hisenda i Ocupació, el 25 de juliol de 1985.   
Càrregues: no hi ha càrregues registrades.  
Valoració del perit registral: 1.100.461,60 euros.  
3. Urbana. Parcel·la de terreny, al terme municipal de Torrevieja, amb una superfície de 466 m². Limita: al nord, amb el carrer del Maestro Francisco Casanovas; al sud, amb finca matriu d'on se segrega; a l'oest, amb el carrer Morriones; i a l'est, amb part de finca d'on es va segregar la matriu, actualment resta de l'illa.   
Inscrita en el Registre de la Propietat de Torrevieja en el tom 2781, llibre 1642, foli 177, finca núm. 114.357.  
Titular: Generalitat, quant a la totalitat del ple domini.  
Títol: segregació en virtut d'escriptura atorgada, el 25 de novembre de 2002, davant del notari d'Alacant Francisco Pascual Peral Miralles.   
Càrregues: no hi ha càrregues registrades.  
Valoració del perit registral: 183.554,74 euros.  
4. Urbana. Parcel·la C. Solar, en l'àmbit del Pla de Reforma Interior Parc Ansaldo de Sant Joan d'Alacant, d'una superfície de 3.550,96 m². Limita: al nord, amb el carrer Nord del projecte de reparcel·lació; al sud, amb la parcel·la D del projecte de reparcel·lació; a l'est, amb parcel·la D del projecte de reparcel·lació; i a l'oest, amb el carrer 1 del projecte de reparcel·lació.   
Inscrita en el Registre de la Propietat d'Alacant núm. 5 en el tom 2681, llibre 463, foli 111, finca núm. 26.288.  
Titular: Generalitat, quant a la totalitat del ple domini.  
Títol: adquirida per adjudicació en el projecte de reparcel·lació urbanística del sector Parc Ansaldo (certificats expedits per la Sotssecretaria de la Conselleria de Medi Ambient, Aigua, Urbanisme i Habitatge de dates 19 d'octubre de 2007, 3 d'abril de 2008 i 4 de juny de 2008).  
Càrregues: afecta, amb caràcter real, el pagament de les quotes d'urbanització de la unitat d'execució del seu emplaçament, per un import igual al saldo net resultant del compte de liquidació provisional del projecte de reparcel·lació, és a dir, 69.593,01 euros. I afecta, en funció de l'aprofitament atribuït, en un percentatge de nou sencers nou-cents seixanta-una mil·lèsimes per cent el saldo resultant del compte de liquidació definitiva.  
Valoració del perit registral: 1.394.725,93 euros.  
5. Urbana. Parcel·la A. Solar, en l'àmbit del Pla de Reforma Interior Parc Ansaldo de Sant Joan d'Alacant, d'una superfície de 3.888,19 m². Limita: al nord, amb el carrer Nord del projecte de reparcel·lació; al sud, amb la parcel·la B del projecte de reparcel·lació; a l'est, amb la parcel·la B del projecte de reparcel·lació; i a l'oest, amb el carrer Oest del projecte de reparcel·lació.   
Inscrita en el Registre de la Propietat d'Alacant núm. 5 en el tom 2681, llibre 463, foli 101, finca núm. 26.286.  
Titular: Generalitat, quant a la totalitat del ple domini.  
Títol: adquirida per adjudicació en el projecte de reparcel·lació urbanística del sector Parc Ansaldo (certificats expedits per la Sotssecretaria de la Conselleria de Medi Ambient, Aigua, Urbanisme i Habitatge de dates 19 d'octubre de 2007, 3 d'abril de 2008 i 4 de juny de 2008).   
Càrregues: afecta, amb caràcter real, el pagament de les quotes d'urbanització de la unitat d'execució del seu emplaçament, per un import igual al saldo net resultant del compte de liquidació provisional del projecte de reparcel·lació, és a dir, 42.045,32 euros. I afecta, en funció de l'aprofitament atribuït, en un percentatge de deu sencers nou-centes cinc mil·lèsimes per cent del saldo resultant del compte de liquidació definitiva.   
Valor de taxació: 1.553.507,76 euros.  
Tercer  
Modificar l'article 5 dels Estatuts de la societat, com a conseqüència de la reducció i simultani augment del capital, que quedarà redactat com segueix:   
«Article 5. Capital social i accions  
El capital social queda establit en vint-i-un milions cinc-cents trenta-set mil dos-cents cinquanta-un euros amb dènou cèntims d'euro (95.914.036,19 €), dividits en 71.669 accions, de 300,51 euros de valor nominal cadascuna, de la mateixa classe i sèrie, totalment subscrites i desembossades, i numerades correlativament a partir de la unitat».  
Facultar l'òrgan d'administració per a elevar a pública aquesta modificació estatutària una vegada efectuat el desembossament.  
Quart  
Modificar el títol múltiple representatiu de totes les accions en què es divideix el total capital social.  
Cinqué  
Autoritzar qualsevol dels membres del Consell d'Administració amb càrrec inscrit perquè, indistintament, puguen executar els acords presos en aquesta reunió, i atorgar per a això les corresponents escriptures públiques, fins i tot aclaridores, rectificadores o reparadores, necessàries fins a aconseguir-ne la inscripció en els registres públics corresponents.  
Sisé  
Autoritzar el secretari del Consell d'Administració per a certificar el contingut de l'acta de la present Junta General Extraordinària i Universal d'Accionistes i els acords presos en aquesta.  
Aquests acords es transcriuen literalment.  
I no havent-se debatut més assumptes que els ressenyats en l'ordre del dia, s'aprova aquesta acta de la Junta General Extraordinària i Universal d'Accionistes de l'Institut Valencià d'Habitatge, SA.  
Aquest acord serà publicat en el Diari Oficial de la Comunitat Valenciana.  
Valencia, 4 de juny de 2010.- El vicepresident primer i secretari del Consell: Vicente Rambla Momplet.